**GRAD OSIJEK**

**OGLAS ZA PRIJAM U SLUŽBU NA ODREĐENO VRIJEME**

KLASA: 112-01/22-01/7

URBROJ: 2158-1-09-00/01-22-5

Osijek, 17. svibnja 2022.

Na temelju članka 19. stavka 1., a u vezi s člankom 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), pročelnik Upravnog odjela za financije i nabavu Grada Osijeka raspisao je Oglas za prijam u službu na određeno vrijeme, koji je objavljen na stranicama Hrvatskoga zavoda za zapošljavanje – Burze rada, 17. svibnja 2022., za radno mjesto:

**REFERENT 1.**

u Upravnom odjelu za financije i nabavu Grada Osijeka,

Odsjeku financijske operative i gradskih prihoda, Pododsjeku

financijske operative

* 1 izvršitelj/ica na određeno vrijeme (do povratka duže vrijeme odsutnog službenika/ce)

**OPIS POSLOVA:**

Obavlja administrativno-financijske poslove i kompletira dokumentaciju vezanu za unos, obradu i knjiženje izlaznih računa. U svezi s tim poslovima surađuje s upravnim odjelima Grada koji sudjeluju u izradi izlazne dokumentacije vezane za gradske prihode. Prikuplja i odlaže ugovore, rješenja i druge dokumente potrebite za ažurno i uredno knjiženje izlazne dokumentacije. Provodi pripremljene kompenzacije, te dnevno izvršava unos ulaznih računa u knjigu ulaznih računa te obrađuje dnevne izvode i obavlja plaćanja po računima i situacijama. Obrađene račune knjiži u korisnički financijski program kao temelj za plaćanje. Izvršava prijenos novčanih sredstava na podračune Grada Osijeka, kompletira izvode s prilozima, kontira iste i šifrira, knjiži izvode banaka usklađuje stanja dugovanja s dobavljačima. Priprema obračun kamata, šalje opomene i izvode otvorenih stavaka. Obavlja i druge poslove po nalogu pročelnika ili pomoćnika pročelnika zaduženog za to područje i voditelja.

**Podaci o plaći:**

Plaća za navedeno radno mjesto utvrđuje se umnoškom koeficijenta složenosti poslova koji za ovo radno mjesto iznosi 1,40 i osnovice koja iznosi 4.410,46 kuna, uvećan za 0,5% za svaku navršenu godinu radnog staža.

**OBAVIJESTI I UPUTE:**

**Način obavljanja prethodne provjere znanja i sposobnosti te područja i izvori za pripremanje kandidata za provjeru**

Prethodna provjera znanja koja obuhvaća područja proračuna i poreznog sustava obavit će se pisanim testiranjem.

Poznavanje rada na računalu (MS Office paket) utvrdit će se pisanim testiranjem.

**Pravni i drugi izvori provjere znanja:**

1. **Zakon o proračunu** – POGLAVLJE V. IZVRŠAVANJE PRORAČUNA I FINANCIJSKOG PLANA (Narodne novine br. 114/21)
2. **Zakon o porezu na dodanu vrijednost – POGLAVLJE XIII. OBVEZE POREZNIH OBVEZNIKA I POJEDINIH OSOBA KOJE NISU POREZNI OBVEZNICI (Narodne novine br. 73/13, 99/13, 148/13, 153/13, 143/14, 115/16, 106/18, 121/19, 138/20 i 39/22)**
3. **Zakon o elektroničkom izdavanju računa u javnoj nabavi (Narodne novine br. 94/18)**
4. **Opći porezni zakon** – POGLAVLJE III. OPĆE POSTUPOVNE ODREDBE (Narodne novine br. 115/16, 106/18, 121/19, 32/20 i 42/20**)**

Smatra se da je kandidat, koji nije pristupio prethodnoj provjeri znanja, povukao prijavu na oglas.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.

Vrijeme održavanja prethodne provjere znanja kandidata bit će objavljeno na ovoj web stranici te na oglasnoj ploči Grada Osijeka, najkasnije pet dana prije održavanja provjere.

U nastavku slijedi tekst oglasa.

**

REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | GRAD OSIJEK  Upravni odjel za financije i nabavu |

KLASA: 112-01/22-01/7

URBROJ: 2158-1-09-00/01-22-4

Osijek, 17. svibnja 2022.

Na temelju članka 19. stavka 1., a u vezi s člankom 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), pročelnik Upravnog odjela za financije i nabavu Grada Osijeka raspisuje

**OGLAS**

**ZA PRIJAM U SLUŽBU NA ODREĐENO VRIJEME**

**radi zamjene duže vrijeme odsutnog službenika na radnom mjestu u Upravnom odjelu za financije i nabavu Grada Osijeka:**

1. **REFERENT 1. u Odsjeku financijske operative i gradskih prihoda, Pododsjeku financijske operative** – 1 izvršitelj

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se prima.

Pored općih uvjeta za prijam u službu kandidati moraju ispunjavati i sljedeće posebne uvjete:

- srednja stručna sprema ekonomske ili upravne struke

* najmanje jedna godina radnog iskustva na odgovarajućim poslovima
* položen državni ispit I. razine i
* poznavanje rada na računalu.

Izrazi koji se, u ovom oglasu, koriste u muškom rodu neutralni su i odnose se jednako na muški i ženski rod.

**Služba se zasniva na određeno vrijeme radi zamjene duže vrijeme odsutnog službenika, uz obvezni probni rad od dva mjeseca, i može trajati do povratka odsutnog službenika na posao.**

Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.

Na oglas se mogu javiti osobe oba spola.

Na oglas se mogu prijaviti i osobe koje nemaju položen državni ispit pod uvjetom da ga polože u zakonskom roku.

Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.

S kandidatima koji udovoljavaju formalnim uvjetima oglasa bit će provedena prethodna provjera znanja i sposobnosti.

**Ako kandidat ne pristupi prethodnoj provjeri znanja i sposobnosti, smatra se da je povukao prijavu na oglas.**

U prijavi na oglas navode se osobni podaci podnositelja prijave (ime i prezime, adresa stanovanja, kontakt telefon ili mobitel, adresa elektroničke pošte), naziv radnog mjesta i upravnog odjela na koje se prijavljuje.

Prijavu je potrebno vlastoručno potpisati.

Uz prijavu na oglas kandidati su dužni priložiti:

* životopis
* dokaz o hrvatskom državljanstvu, odnosno za osobe sa stranim državljanstvom ili osobe bez državljanstva, dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose
* dokaz o stručnoj spremi (preslika svjedodžbe)
* dokaz o radnom iskustvu na odgovarajućim poslovima u trajanju od najmanje jedne godine (potrebno je dostaviti dokumente navedene u točkama a) i b))

1. elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje
2. presliku ugovora o radu ili rješenja o rasporedu ili potvrdu poslodavca (svi navedeni dokumenti moraju sadržavati vrstu poslova koju je obavljao, vrstu stručne spreme tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje)

* dokaz o položenom državnom ispitu, ako ga kandidat posjeduje
* uvjerenje da se protiv kandidata ne vodi kazneni postupak ili da nije pravomoćno osuđen za kaznena dijela iz članka 15. Zakona (ne starije od tri mjeseca od dana objave ovog oglasa)
* vlastoručno potpisanu izjavu kandidata koju nije potrebno ovjeravati (a koja je dana pod materijalnom i kaznenom odgovornošću) da mu nije prestala služba u upravnom tijelu lokalne jedinice zbog teške povrede službene dužnosti u razdoblju od 4 godine od prestanka službe te izjavu da mu nije prestala služba u upravnom tijelu lokalne jedinice zato što nije zadovoljio na probnom radu u razdoblju od 4 godine od prestanka službe
* dokaz o poznavanju rada na računalu (svjedodžba, potvrda ili izjava o poznavanju rada na računalu).

Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu u službu na određeno vrijeme.

Isprave se prilažu u neovjerenoj preslici, a prije izbora kandidata predočit će se u izvorniku.

U službu ne mogu biti primljene osobe za koje postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19).

Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21) je:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina („Narodne novine“ br. 155/02, 47/10, 80/10, 93/11 i 93/11) uz prijavu na oglas, pored dokaza o ispunjavanju traženih uvjeta, nije dužna dokazivati svoj status pripadnika nacionalne manjine.

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na oglas dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca(ugovor, rješenje, odluka i sl.).

Urednom prijavom smatra se prijava koja sadrži sve podatke i priloge navedene u oglasu.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na oglas.

**Prijava na oglas** podnosi se u zatvorenoj omotnici, u roku **8 dana** od objave oglasa na mrežnim stranicama Hrvatskog zavoda za zapošljavanje, s obveznom naznakom naziva radnog mjesta **REFERENT 1. u Upravnom odjelu za financije i nabavu, Odsjeku financijske operative i gradskih prihoda, Pododsjeku financijske operative** **– NE OTVARATI**, na koje se podnositelj prijave prijavljuje, na adresu:

Grad Osijek, Povjerenstvo za provedbu Oglasa

Franje Kuhača 9

31000 Osijek

Prijave se mogu dostaviti i u Pisarnicu Grada Osijeka, Franje Kuhača 9, Osijek.

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog oglasa.

Na web-stranici Grada Osijeka, [www.osijek.hr](http://www.osijek.hr) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.

Na istoj web-stranici te na oglasnoj ploči Grada Osijeka objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

O rezultatima oglasa kandidati će biti obaviješteni u zakonskom roku.

PROČELNIK

dr. sc. David Krmpotić